钦定古今图书集成/明伦汇编/氏族典/第089卷 > 卢秉
## 钦定古今图书集成/明伦汇编/氏族典/第089卷 > 卢秉

按《宋史卢革传》：“革子秉，字仲甫，未冠，胥隽誉。尝谒蒋
堂，坐池亭，堂曰：‘亭沼粗适，恨林木未就尔’。秉曰：‘亭沼
如爵位，时来或有之。林木非培植根株弗成，大似士
大夫立名节也’。堂赏味其言曰：‘吾子必为佳器’。”中进
士甲科，调吉州推官、青州掌书记，知开封府仓曹参
军。王安石得其壁间诗，识其静退，方置条例司。预选
中奉使淮、浙治盐法，检正吏房公事，提点两浙、淮东
刑狱，颛提举盐事，进制置发运副使，加集贤殿修撰、
知渭州。五路大出西讨，唯泾原有功，进宝文阁待制，
迁龙图阁直学士。秉守边久，表父革年老乞归，移知
湖州，行三驿，复诏还渭。元祐中，知荆南。刘安世论其
行盐法虐民，降待制、提举洞霄宫，卒。